als_Latn dik_Latn sag_Latn
Drenas, 14 mars 2015 – Fotografitë e dy vajzave i kanë vendosur në murin e dhomës së ndejës. Nga goditja e trenit, vogëlushet Anjeza e Enkelina Gjinovci humbën jetën në muajin gusht të vitit të kaluar.
Ato po kalonin binarët e trenit në afërsi të stacionit të Trenit në Drenas. Edhe shtatë muaj më vonë, familjarët presin zbardhjen e plotë të rastit.
“Krejt çka po na brengos neve është se hala drejtësia, kërkush nuk na ka marr në pyetje qysh i marrin familjarët as policia as gjyqësia”, thotë Brahim Gjinovci.
Edhe pse thonë se ia kishin falur gjakun drejtuesit të lokomotivës, familja po kërkon që me të të merret drejtësia.
Ndërkohë, Prokurori i Prokurorisë Themelore në Prishtinë, Rrahim Podvorica, edhe pse nuk ka dashur të flasë para kamerës, sqaroi se vonesa për ngritje të aktakuzës ka ndodhur për shkak të vonesës së raportit të autopsisë. Ndryshe sipas prokurorit, aktakuza ndaj të akuzuarit lokomotivistit pritet të ngrihet në fund të këtij muaji.
Ndërkohë, Arsim Gërxhaliu, nga Departamenti i Mjekësisë Ligjore, konfirmoi për RTK-në se të gjitha rezultatet nga veprimet ligjore tashmë janë kompletuar dhe të njëjtat pritet t’i dorëzohen prokurorit, të hënën e javës tjetër.
Sidoqoftë, familjet e dy kushërirave tashmë të ndjera, nga frika se mund të pësojnë edhe fëmijët e tjerë, të cilët për të shkuar në qytet duhet të kalojnë nëpër hekurudhë, ka kohë që kanë ndërruar edhe vendbanim.
als_Latn als_Latn als_Latn als_Latn als_Latn als_Latn als_Latn